Manhardeep Singh

Az élet 12 törvénye

Manhardeep Singh

Az élet

12 törvénye

Budapest, 2024

A mű eredeti címe: 12 Laws of Life

A mű először a szerző, Manhardeep Singh magánkiadásában jelent meg 2022-ben.

© Manhardeep Singh, 2022

© Bioenergetic Kiadó Kft., 2024

Kiadja a Bioenergetic Kiadó Kft.

Felelős kiadó: Schneider Gábor

ISBN 978-963-291-700-9

© Fordította: Juhász Gabriella

Főszerkesztő: Kajtár-Schneider Krisztina

Felelős szerkesztő: Klimó Petra

Borítóterv: Vancsura Olga

Minden jog fenntartva.

Tartalom

Bevezetés

1. A pártatlanság törvénye

2. Az egyezség törvénye

3. A tanítások törvénye

4. Az ok és okozat törvénye

5. Az egyensúly törvénye

6. A vonzás törvénye

7. A kapcsolódás törvénye

8. A fejlődés törvénye

9. A kibontakozás törvénye

10. A képessé válás törvénye

11. A minden lehetséges törvénye

12. A szeretet törvénye

Összefoglalás

A szerzőről

Bevezetés

Az élet 12 törvénye annak a tizenkét megkerülhetetlen törvénynek a gyűjteménye, amelyek segítenek minden tekintetben mesterszinten kezelni az életet. Rávezetnek arra, hogy mit tehetünk céljaink elérése érdekében, és útjelzőként szolgálnak ahhoz, hogy elégedettnek érezzük magunkat. Megmutatják, hogyan jutottunk oda, ahol most vagyunk, miért legyünk optimisták, és hogyan keltsünk áramlást, hogy oda jussunk, ahová szeretnénk. Röviden, Az élet 12 törvénye egy térkép legjobb életünk megtalálásához.

A társadalmi szabályokat meg lehet szegni, de az élet törvényeit nem.

Teljesen természetes, ha azt gondoljuk: „Ha ezek olyan fontos tanítások, hogyhogy eddig nem bukkantak fel?” A helyedben nekem is ugyanez a kérdés járna a fejemben. De a valóságban ezek a tanítások eddig is nem egyszer, nem kétszer, hanem többször, többféleképpen már ott voltak a szemed előtt, hogy megtanítsák és felismertessék az élet e 12 törvényét.

Ezekből a törvényekből indult ki minden: a legapróbb atomtól kezdve a legnagyobb óriáscsillagig. És ezek a törvények még mindig csak arra terjednek ki, amiről tudásunk van. Azt mondják, aki maradéktalanul megérti őket, megszerzi az élet kulcsát, és az univerzum ura lesz.

i j

„Minden energia; mindössze ennyit kell tudnod. Hangolódj rá annak a valóságnak a frekvenciájára, amelyet meg akarsz élni, és megkapod. Nem is lehet másképp. Ez nem filozófia. Ez fizika.”

– Albert Einstein

i j

Tudnod kell, hogy az élet e 12 törvényében régi filozófusok és bölcsek is hittek, alkalmazták őket, és mindig elégedettek és hálásak voltak mindenért, amit kaptak. Segítségükkel boldogultak. Világos volt számukra, hogy a gondolataikon is múlik, hogy mi minden kerül be az életükbe. Joggal mondhatnánk, hogy a gondolatoknak nemcsak hatalmuk van, hanem gyakorlatilag az élet kulcsai. Épp ezt támasztja alá ez a 12 törvény.

Mire számíthatsz?

Ha megérted és alkalmazod ezeket a törvényeket, sikerül rájuk hangolódnod, életed minden területén átalakulást fogsz tapasztalni. Olyan dolgokat érsz el, amelyek messze meghaladják a képzeletedet.

A törvények nem büntetni vagy jutalmazni akarnak. Egyszerűen csak léteznek, akárcsak a gravitáció törvénye. Személytelenek, automatikusan működnek a tudat alatti vonalak mentén, aktív tudatos részvételed nélkül.

Jöhet a nagy kérdés: Készen állsz arra, hogy megértsd és működésbe léptesd az élet e 12 törvényét? Ha igen, akkor olvass tovább, és merülj el az óceánba, ismerd meg, mi is ez a 12 élettörvény, hogyan befolyásolják az életedet már születésedtől fogva. Mostantól arra fordíthatod erejüket, hogy megteremtsd a vágyott életet.

1. A pártatlanság törvénye

A pártatlanság törvénye azt mondja, hogy a természet minden törvénye, legyen szó az univerzum, a karma vagy az élet 12 törvényéről, kivétel nélkül mindenkire vonatkozik – hiszen az univerzum senkivel szemben sem elfogult. Valójában mi, emberek vagyunk azok, akik előítéleteket és kategóriákat gyártunk, bonyolítva a dolgok megismerését és érzékelését. A törvények mindenkit egyformán érintenek, kaszttól, vallástól, nemtől, bőrszíntől vagy vagyoni helyzettől függetlenül.

Gondolj arra, mi történik, ha valaki hozzáér egy forró fazékhoz. Nem számít, hogy jó vagy rossz embernek tartja magát, megégeti a kezét. A pártatlanság törvénye arra helyezi a hangsúlyt, hogy e törvények előtt mindenki egyenlő.

Az univerzum és a törvényei pártatlanok.

Az univerzum és a törvényei elfogulatlanok: nem kedvelnek, nem részesítenek előnyben egy bizonyos osztályt vagy kategóriát. Ebben a tekintetben mind egyenlők vagyunk. Vegyük például a gravitáció törvényét: mindig működik. Minden ember és minden élőlény számára működik. Nem számít, hogy jó vagy rossz ember vagy-e, ha leugrasz egy épületről, a földnek fogsz csapódni. Ez mindenkire vonatkozik, senki sem kivétel.

Ahogyan a gravitáció törvénye is egy mindenkit érintő fizikai törvény, úgy az élet itt bemutatott szabályai is mindenkire vonatkoznak. Nem szabad összehasonlítani az olyan parancsolatokkal, mint például a „ne ölj”, vagy olyan jogszabálynak tekinteni, mint a „fizess adót”. A parancsolatok és a jogszabályok ugyanis ott vannak megírva, ahol csak az ember olvashatja őket (könyvekben), és szavazással meg lehet változtatni őket; az élet törvényei azonban az univerzum szövetébe vannak írva, és nem lehet őket átírni.